**Manuel Arturo Merino de Lama** (s. 20. elokuuta 1961 Tumbes, Peru) on perulainen poliitikko, joka oli marraskuussa 2020 viisi päivää Perun presidenttinä Martín Vizcarran viraltapanon jälkeen. Merino erosi, kun häntä vastustaneet protestit tukahdutettiin väkivaltaisesti. Merino on Acción Popular -puolueen jäsen, joka on ollut kolmesti kongressissa. Vuonna 2020 hänet valittiin kongressin puhemieheksi.

Manuel Merino syntyi Tumbesin kaupungissa vuonna 1961. Hän kävi peruskoulunsa siellä ja jatkoi opintojaan Piuran kansallisessa yliopiston maataloustieteellisessä tiedekunnassa. Valmistuttuaan hän teki töitä maataloudessa karjankasvatuksen parissa.

Merino liittyi vuonna 1979 Acción Popular -puolueeseen. Hän toimi ensin puolueen nuorisojaostossa. Merino valittiin vuonna 2001 kongressiin Tumbesin vaalipiiristä. Hänen ensimmäinen kautensa edustajana kesti vuodesta 2001 vuoteen 2006. Tuona aikana hän toimi muun muassa kuluttajansuojakomission johtajana. Merino oli ehdolla myös vuoden 2006 vaaleissa, mutta häntä ei valittu uudelleen kongressiin.

Merino valittiin uudelleen kongressiin kaudeksi 2011–2016. Hän oli vuosina 2011–2012 kongressin varapuhemies, ja vuosina 2012–2013 hän johti asumiskomissiota. Kolmannen kerran Merino valittiin kongressiin vuonna 2020, jolloin järjestettiin välivaalit presidentti Martín Vizcarran hajotettua parlamentin. Merinosta tuli kongressin puhemies.

Merinosta tuli Perun presidentti, kun kongressi pani Martín Vizcarran viralta marraskuussa 2020. Kongressi äänesti Vizcarran erottamisesta äänin 105–130. Merino vannoi virkavalansa 10. marraskuuta. Merinoa on syytetty vallankaappauksesta. Hän on puolestaan yrittänyt vakuuttaa perulaisia pysymään rauhallisena ja kertonut olevansa presidenttinä vain siirtymäkauden. Perussa on tarkoitus järjestää presidentinvaalit vuonna 2021.*päivitettävä*

Vizcarran erottamisen jälkeen Perussa on ollut mielenosoituksia hänen puolestaan. Mielenosoittajat syyttivät kongressia vallankaappauksesta. Mielenilmaisut olivat rauhallisia, mutta 14. marraskuuta poliisi otti heidän kanssaan yhteen. Poliisi ampui kyynelkaasua ja hauleja mielenosoittajia kohtaan, jotka puolestaan olivat käyttivät ilotulitteita ja heittelivät kiviä. Kaksi miestä kuoli lääkäreiden mukaan ampumahaavoihin, ja seuraavana päivänä Merino erosi tapahtumien seurauksena. Ennen Merinoa oli uudesta hallituksesta ehtinyt erota jo 12 ministeriä.

Lähteet
-------

1. ↑  Perun uusi presidentti vannoi virkavalansa – väliaikainen pesti kestää heinäkuun loppuun asti *YLE Uutiset*.  18.11.2020. Viitattu 19.11.2020.
2. ↑  Manuel Merino de Lama: conoce el perfil del presidente de la República *Andina*. Agencia Peruana de Noticias. Viitattu 12.11.2020. (espanjaksi)
3. 1 2  Catalina Quinto: Manuel Merino: Un repaso a la vida política del nuevo presidente del Perú *RPP Noticias*.  9.11.2020. Viitattu 12.11.2020. (espanjaksi)
4. ↑  Dan Collnys: Peru's new president accused of coup after ousting of predecessor *The Guardian*.  10.11.2020. Guardian News & Media Limited. Viitattu 12.11.2020. (englanniksi)
5. ↑  Inka Haukka: Kongressi äänesti Perun presidentin ulos – "Poistun presidentinpalatsista tänään" *Yle Uutiset*.  10.11.2020. Yleisradio. Viitattu 12.11.2020.
6. ↑  Peru's President Merino resigns after deadly crackdown on protesters *BBC News*.  15.11.2020. BBC. Viitattu 15.11.2020. (englanniksi)

Aiheesta muualla
----------------

* Kuvia tai muita tiedostoja aiheesta **Manuel Merino** Wikimedia Commonsissa

Perun vaakunaPerun presidentit

* San Martín
* Luna Pizarro
* La Mar
* Bernardo de Tagle
* Riva Agüero
* Sucre
* Bernardo de Tagle
* Bolívar
* Santa Cruz
* Salazar y Baquíjano
* La Mar
* Gutiérrez de la Fuente
* Gamarra
* Luna Pizarro
* Orbegoso
* Bermúdez
* Salaverry
* Santa Cruz
* Gamarra
* Menéndez
* Torrico
* Vidal
* Figuerola
* Vivanco
* Nieto
* Castilla
* Elías
* Menéndez
* Figuerola
* Menéndez
* Castilla
* Echenique
* Castilla
* San Román
* Castilla
* Diez Canseco
* Pezet
* Diez Canseco
* Prado
* Diez Canseco
* Balta
* Gutiérrez
* Diez Canseco
* Zevallos
* Pardo
* Prado
* Piérola
* García Calderón
* Montero
* Iglesias
* Arenas
* Cáceres
* Morales Bermúdez
* Borgoño
* Cáceres
* Piérola
* Romaña
* Candamo
* S. Calderón
* Pardo y Barreda
* Leguía
* Ponce
* Sánchez Cerro
* Elías Arias
* Jiménez
* Samanez Ocampo
* Sánchez Cerro
* Benavides
* Prado Ugarteche
* Bustamante y Rivero
* Odría
* Noriega
* Odría
* Prado Ugarteche
* Pérez Godoy
* Lindley
* Belaúnde
* Velasco
* Morales Bermúdez
* Belaúnde
* García
* Fujimori
* Paniagua
* Toledo
* García
* Humala
* Kuczynski
* Vizcarra
* Merino
* Sagasti


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |